OpenLLM-France/wikimedia huggingface dataset:
# Associació Cultural de la RDA

L'Associació Cultural de la RDA (alemany: Deutsche Kulturbund, KB) fou una federació de clubs locals de la República Democràtica d'Alemanya (RDA). Formava part del Front Nacional d'Alemanya Democràtica, i enviava representants a la Cambra del Poble. L'associació tenia nombrosos escriptors entre les seves files, incloent-hi Willi Bredel, Fritz Erpenbeck, Bernhard Kellermann, Victor Klemperer, Anna Seghers, Bodo Uhse, Arnold Zweig. El seu primer president fou Johannes Becher.
Wilfried Maaß fou el secretari del Kulturbund (1984-1990).

## Presidents

| Nom | Inici mandat | Final mandat |
| Johannes Becher | 1949 | 1958 |
| Max Burghardt | 1958 | 1977 |
| Hans Pischner | 1977 | 1989 |

## Referències

* ↑ (alemany) Biografia de Wilfried Maaß, Das Bundesarchiv.
# Associació Egípcia de Futbol

L'Associació Egípcia de Futbol (EFA) (àrab: الإتحاد المصري لكرة القدم, al-Ittiḥād al-Miṣrī li-Kurat al-Qadam, ‘Unió Egípcia de Futbol’) és la institució que regeix el futbol a Egipte. Agrupa tots els clubs de futbol del país i es fa càrrec de l'organització de la Lliga egípcia de futbol i la Copa. També és titular de la Selecció de futbol d'Egipte absoluta i les de les altres categories. Té la seu al Caire.
Va ser formada el 3 de desembre de 1921.
* Afiliació a la FIFA: 1923
* Afiliació a la CAF: 1957

## Referències

* ↑ «CAF - Members Association - Egyptian Football Association». CAF. [Consulta: 14 agost 2016].
* ↑ «تاريخ الإتحاد» (en arabic). EFA. Arxivat de l'original el 25 de juliol 2016. [Consulta: 14 agost 2016].
* ↑ Egypt Arxivat 2018-04-11 a Wayback Machine. at FIFA site
# Associació Esportiva Bellsport

L'Associació Esportiva Bellsport (AE Bellsport) és una entitat poliesportiva del barri de Bellvitge, a l'Hospitalet de Llobregat, fundat l'any 1983. Actualment té tres seccions: futbol sala, bàsquet i gimnàstica rítmica.

## Història

L'entitat va ser fundada l'any 1983 de la mà de quatre professors de l'Institut de Bellvitge; Antonio Bermudo, Sergio Manzano, Xavier Ortí i Joan Maria Guarch "El Metge". Sergio Manzano va ser el president fundador de l'entitat. Posteriorment han estat presidents Yolanda Rico, Cristobal Montilla, Ignacio Romero i l'actual president José Antonio Torres.
Des de la seva fundació, l'objectiu de l'entitat és promocionar l'activitat esportiva. Actualment té tres seccions: futbol sala, bàsquet i gimnàstica rítmica. També s'havien practicat altres esports com handbol i natació amb aletes.

## Instal·lacions

Fins a l'any 1985 l'entitat desenvolupava la seva activitat al pavelló Fum d'Estampa de Collblanc. L'any 1985, i després d'una llarga reivindicació del veinat de Bellvitge, es va inaugurar el Pavelló Municipal de Bellvitge. Una instal·lació esportiva que l'any 1997 duu també el nom del fundador de l'AE Bellsport, Sergio Manzano. Aquesta instal·lació municipal compta amb pista poliesportiva, piscina, gimnàs i diverses sales polivalents. És allà on les tres seccions s'entrenen i disputen bona part dels seus partits i competicions.

## Èxits esportius destacats

L'èxit esportiu més destacat és el títol de campió d'Espanya juvenilde l'equip de futbol sala l'any 2021. l'AE Bellsport es va imposar a la final a l'Inter Movistar de Madrid per 4-3.
Durant dues temporades, 2016 i 2018, l'equip sènior de futbol sala va militar a la divisio d'argent.

## Referències

* ↑ «Associació Esportiva Bellsport». Enciclopèdia de l'esport català. Barcelona: Grup Enciclopèdia Catalana.
* ↑ «[https://web.archive.org/web/20210721122057/https://lhdigital.cat/c/document_library/get_file?uuid=653144f0-67b8-495d-9536-0d1eaca26f45&groupId=10919 L'Associació Esportiva Bellsport recuerda sus inicios]». Diari de L'Hospitalet, 10-11-2008, pàg. 24. Arxivat de l'original el 2021-07-21 [Consulta: 21 juliol 2021].
* ↑ «Final de la Copa de España Juvenil | El AE Bellsport se proclama campeón ante el Inter Movistar (3-4)» (en castellano). Real Federación Española de futbol sala.

## Enllaços externs

* Associació Esportiva Bellsport - Lloc web oficial
# Associació Esportiva La Salle Manresa

L'Associació Esportiva La Salle Manresa és una institució esportiva del col·legi La Salle Manresa dedicada al foment i la pràctica del bàsquet.
L'entitat va néixer durant el curs escolar 1941-1942 en el moment que un grup d'antics alumnes del col·legi Ntra. Sra. de Montserrat formen dos equips de bàsquet, amb els noms de La Salle i Montserrat, per participar en el primer campionat infantil de Manresa. La temporada 1963-1964, el club es passa a dir U.D. La Salle, i segueix bàsicament a l'esport del bàsquet i la promoció del minibàsquet.
De la seva trajectòria esportiva cal destacar la militància de l'equip sènior a la 2a Divisió Nacional durant tres temporades, el subcampionat d'Espanya de Tercera Divisió aconseguit durant la temporada 1970-1971 per aquest mateix equip, i el campionat de Catalunya i subcampionat d'Espanya aconseguit la temporada 1977-1978 per l'equip cadet entrenat per Francesc Canellas. La temporada 1998-1999, l'equip sènior retorna a la 1a categoria Catalana després de molts anys a 2a Catalana.
En l'actualitat, l'entitat compta amb 16 equips federats i 5 d'escola de bàsquet, totalitzant més de 300 jugadors, tant masculins com femenins. Per portar a terme totes aquestes activitats disposem del pavelló poliesportiu del Col·legi La Salle Manresa, i de diverses pistes descobertes de bàsquet i minibàsquet.
D'altra banda s'han organitzat sis edicions del Memorial Germà Isidre de Minibàsquet, deu edicions del Torneig Cadet Memorial Joaquim Armengou, diverses edicions del Torneig Preinfantil Memorial Vilavalldaura, trobades de benjamins i prebenjamins i una trobada de directors d'escoles de bàsquet. També cal destacar que el club ha organitzat sense interrupcions des de l'any 1971 la coneguda Nit de l'Esportista, una de les més antigues de Catalunya.
L'any 1992 se celebrà el 50è aniversari de l'entitat.

## Referències

* ↑ «La Salle brinda per l'ascens del primer equip en el sopar de cloenda del curs». Regió7, 12-06-2012.
* ↑ «Nacho Vergara, nou president de l'AE La Salle, vol apostar per l'escola en el seu mandat». Regió7, 11-05-2017.
# Associació Helmholtz

L'Associació Helmholtz de Centres de Recerca Alemanys (en alemany: Helmholtz-Gemeinschaft Deutscher Forschungszentren) és l'organització científica més gran d'Alemanya. És una unió de 18 centres d'investigació científicotècnica i biomedicina. La missió oficial de l'Associació és "resoldre els grans reptes de la ciència, la societat i la indústria". Per tant, els científics de Helmholtz centren la seva investigació en sistemes complexos que afecten la vida humana i el medi ambient. L'homònim de l'associació és el fisiòleg i físic alemany Hermann von Helmholtz.
El pressupost anual de l'Associació Helmholtz ascendeix a 5.800 milions d'euros, dels quals aproximadament el 70% es recapta amb fons públics. El 30% restant del pressupost és adquirit pels 19 centres Helmholtz individuals en forma de finançament contractual. Els fons públics són proporcionats pel govern federal (90%) i la resta pels Estats d'Alemanya (10%).
L'Associació Helmholtz va ocupar el sisè lloc el 2022 pel Nature Index, que mesura els col·laboradors més grans als articles publicats en 82 revistes principals.

## Referències

* ↑ Helmholtz Association – About Us. retrieved 24-May-2012.
* ↑ «Ten institutions that dominated science in 2015», 20-04-2016. [Consulta: 28 maig 2019].
* ↑ «10 institutions that dominated science in 2017», 12-06-2018. [Consulta: 28 maig 2019].
* ↑ «2022 tables: Institutions». [Consulta: 15 febrer 2023].
# Associació Internacional d'Hispanistes

L'Associació Internacional d'Hispanistes (en castellà i oficialment Asociación Internacional de Hispanistas, AIH) es va fundar a Oxford el 1962 per a promoure l'estudi i l'ensenyament de les llengües i de les literatures hispàniques.
Amb el recolzament financer de la Fundació Ducs de Sòria, l'AIH organitza congressos cada tres anys, seguits de la publicació de les actes. També publica un Butlletí bibliogràfic anual el número 1 del qual va aparèixer l'any 1994. Així mateix, cada tres anys també edita un Directori de socis, que des de 1998 inclou l'esment dels camps de recerca de cadascun dels seus membres.

## Presidents d'honor

* Ramón Menéndez Pidal (1962)
* Dámaso Alonso (1962-1965)
* Marcel Bataillon (1965-1968)
* Angel Rosenblat (1968-1971)
* Edward M. Wilson (1971-1974)
* Rafael Lapesa (1974-1977)
* Ana María Barrenechea (1977-1980)
* Juan López-Morillas (1980-1983)
* Franco Meregalli (1983-1986)
* Elias L. Rivers (1986-1989)
* Margit Frenk Alatorre (1989-1992)
* Alan Deyermond (1992-1995)
* Augustin Rodó (1995-1998)
* Embolica Schwartz (1998-2001)
* Aurora Egido (2001-2004)
* Jean-François Botrel (2004-2007)
* Carlos Alvar (2007-2010)
* Aldo Ruffinatto (2010-2013)
* David T. Gies (2013-2016)
* Aurelio González Pérez (2016-2019)

## Presidenta actual

* Ruth Fine (2019-2022)

## Referències

* 1 2 «Sellos - Asociación internacional de Hispanistas» (en va). filatelia.correos.es. [Consulta: 29 juny 2023].
# Associació Internacional de Bàrmans

L'Associació Internacional de Bàrmans (IBA, per les sigles en anglès), és una organització fundada el 24 de febrer de 1951 al saló del Grand Hotel a Torquay que representa els millors bàrmans del món.
L'IBA organitza anualment el Concurs Mundial de Cocteleria (WCC) i la World Flairtending Competition (WFC). A més presenta una llista dels còctels oficials. Aquests esdeveniments tenen lloc en emplaçaments diferents. El 6 i el 7 d'octubre de 2006, van tenir lloc la 32a WCC i la 7a WFC a l'hotel Meliton Porto Carras de la península Calcídica, i el 2023 a Roma. Els Còctels IBA es mesuren en centilitres (cL) en comptes de mil·lilitres (mL), mesura emprada generalment.

## Referències

* ↑ IBA Events. International Bartenders Association. Retrieved 2007-01-01.
* ↑ «El barman Javier García logra la medalla de bronce en el IBA World Cocktail Championship - La Alacena Roja» (en castellà), 06-12-2023. [Consulta: 12 març 2024].
* ↑ «Normas de la IBA». Arxivat de l'original el 24 de enero de 2013. [Consulta: 14 juny 2011].
# Associació Lectura Fàcil

L'Associació Lectura Fàcil és una organització sense ànim de lucre fundada el 2003 a Catalunya amb l'objectiu de promoure l'accés a la lectura, la cultura i la informació per a totes les persones, especialment per a aquelles amb dificultats de lectura.
Aquests objectius s'assoleixen a través de la revisió i validació de materials de lectura fàcil seguint les directrius establertes per l'IFLA i l'ILSMH, així com a través de l'organització de cursos i tallers sobre tècniques de redacció de lectura fàcil i dinamització de la lectura.
L'Associació també ofereix orientació i ajuda per a la creació de Clubs de Lectura Fàcil. A més, l'ALF ha creat diversos premis i ha establert una xarxa de llibreries de referència i un mapa que localitza les entitats, associacions, biblioteques i llibreries que participen en el projecte.

## Referències

* ↑ «Associació Lectura Fàcil». Generalitat de Catalunya. Departament d'Ensenyament.
* ↑ Pagès, M. Teresa; Casals, Imma; Silvestre, Núria; López, Remei Grup de Treball Lectura Fàcil: el nostre repte, 2011.
* ↑ Artigas, Lidia «Còpia arxivada». Lectura fàcil: fem la informació accessible a tothom. Arxivat de l'original el 2018-07-30 [Consulta: 30 juliol 2018].
* ↑ «Las pautas de lectura fácil de la IFLA, en español» (en castellà). dilofácil, 24-01-2012.
* ↑ «La validación de textos en lectura fácil» (en castellà). Grupo Iniciativas. Arxivat de l'original el 2018-09-26. [Consulta: 26 setembre 2018].
* ↑ López, Remei; Silvestre, Núria Els Clubs de Lectura Fàcil a les biblioteques: un pas més en el foment de la lectura, 2008.
* ↑ «Neix la Xarxa de Lectura Fàcil | Alf». [Consulta: 30 juliol 2018].
# Associació Motociclista Americana

L'Associació Motociclista Americana, abreujat AMA (oficialment en anglès: American Motorcyclist Association), és una organització sense ànim de lucre nord-americana amb més de 300.000 afiliats que organitza nombroses activitats de motociclisme i campanyes per als drets legals dels motociclistes. La seva missió és "protegir i promoure els interessos dels motociclistes, tot satisfent les necessitats dels seus membres".
L'entitat va ser fundada el 1924 i actualment té més de 1.200 clubs associats, essent l'organització de motociclisme més gran del món.

## Atribucions

L'AMA supervisa cada any 80 esdeveniments professionals i més de 4.000 d'afeccionats. És l'òrgan de govern designat per la Federació Internacional de Motociclisme (FIM) per a l'esport del motociclisme als Estats Units.
L'associació proporciona orientació i assessorament als clubs i promotors sobre el funcionament de les competicions i campionats, i atorga dret de vot sobre els afers interns als seus afiliats. Entre aquests hi ha també una categoria de "membres corporatius" amb representants de la indústria de la motocicleta dels EUA.
A banda d'això, l'AMA publica la revista American Motorcyclist, amb una tirada base de 252.476 exemplars, i gestiona el Motorcycle Hall of Fame, saló de la fama i museu de motociclisme situat prop de Columbus, Ohio.

## AMA Pro Racing

L'ens AMA Pro Racing va ser fundat el 1994 per tal de donar resposta al creixement de les curses de motociclisme als EUA. S'encarrega de gestionar les següents competicions:
* Campionats de velocitat (AMA Road Racing Series), que inclouen les següents categories:
** AMA Superbike Championship
** AMA Daytona Sportbike Championship (que incorpora l'antic AMA Supersport Championship i l'actualment inactiu AMA Formula Xtreme), Campionat AMA de velocitat amb motocicletes de 600 cc
** AMA Supersport Championship, destinat a pilots d'entre 16 i 21 anys amb motocicletes de 600 cc gairebé de sèrie
* Altres campionats:
** AMA Grand National (Flat Track)
** AMA Motocross Championship
** AMA Supercross Championship
** AMA Amateur National Motocross Championship
** AMA Supermoto Championship
** AMA Enduro Championship
** AMA EnduroCross Championship
** AMA Hillclimb
** Grand National Cross Country
El 7 de març de 2008 l'ens AMA Pro Racing va ser venut al Daytona Motorsports Group (DMG), dirigit per Roger Edmondson i Jim France. La DMG s'encarregarà dels campionats AMA de Superbike, Motocròs, Flat Track, Supermoto, Hillclimb i el ATV Pro Racing. La venda no incloïa el campionat AMA de Supercross ni l'Arenacross Series, els drets dels quals són propietat de la companyia Live Nation.

## Vegeu també

* Llista de competicions internacionals de motociclisme
* Saló de la Fama de la Motocicleta de l'AMA

## Referències

* ↑ «American Motorcyclist» (en anglès). echo-media.com. [Consulta: 8 març 2008].
* ↑ «AMA Sells AMA Pro Racing To Daytona Motorsports Group» (en anglès). Arxivat de l'original el 2008-06-30. [Consulta: 27 novembre 2009].

## Enllaços externs

* Associació Motociclista Americana - Lloc web oficial (anglès)
# Associació Oriental

L'Associació Oriental (EaP) és una iniciativa conjunta del Servei Europeu d'Acció Exterior de la Unió Europea (UE) juntament amb la UE, els seus estats membres i sis socis d'Europa de l'Est que regeixen la relació de la UE amb els estats postsoviètics d'Armènia. Belarús, Moldàvia, Ucraïna, l'Azerbaidjan, Armènia i Geòrgia. L'EaP pretén oferir un fòrum per a debats sobre comerç, estratègia econòmica, acords de viatges i altres qüestions entre la UE i els seus veïns d'Europa de l'Est. També pretén construir una àrea comuna de valors compartits de democràcia, prosperitat, estabilitat i una major cooperació. El projecte va ser iniciat per Polònia i es va preparar una proposta posterior en cooperació amb Suècia. Va ser presentat pels ministres d'Afers Exteriors de Polònia i Suècia al Consell d'Afers Generals i Relacions Exteriors de la UE a Brussel·les el 26 de maig de 2008. L'Associació Oriental va ser inaugurada per la Unió Europea a Praga, República Txeca, el 7 de maig de 2009.
La primera reunió de ministres d'Afers Exteriors en el marc de l'Associació Oriental es va celebrar el 8 de desembre de 2009 a Brussel·les.

## Referències

* 1 2 «Eastern Partnership - EEAS - European External Action Service - European Commission» (en anglès). Content is copied from this source, which is (c) European Union, 1995-2018. Reuse is authorised, provided the source is acknowledged.
* ↑ «Archived copy». Arxivat de l'original el 23 setembre 2015.
* ↑ Poland takes on Russia with 'Eastern Partnership' proposal, The Daily Telegraph, 2008-05-25
* ↑ EU pact challenges Russian influence in the east, Guardian.co.uk, 2009-05-07
* ↑ «Eastern Partnership implementation well on track». Europa.eu, 08-12-2009.

## Enllaços externs

* "La Asociación Oriental – un nuevo y ambicioso capítulo en las relaciones de la UE con sus vecinos orientales", europa.eu; 3 desembre 2008.
Relacions exteriors de la Unió Europea :
Relacions bilaterals :
Relacions i iniciatives multilaterals :
# Associació Terrarios Albos

L'Associació Terrarios Albos és una entitat de l'Hospitalet de Llobregat fundada el 2018, ubicada al districte Collblanc-La Torrassa amb l'objectiu, d'acord amb els seus estatuts, fomentar i divulgar la història i la cultura dels barris de Collblanc i de La Torrassa.
El nom de l'entitat té com a origen el fet que en el segle XV, si es mirava des de l'actual plaça de Sants, a la llavors Vila de Sants a la zona de La Torrassa es podia veure un cim blanquinós que va donar nom a la toponímia Terrarios Albos, que va evolucionar a Coll Blanc i l'actual Collblanc.
Al llarg dels anys han programat sis concerts de cant coral, amb la participació de les corals Cor Inovin de Martorell, Cor Adinoi de l'Hospitalet, Coro Vivaces de Colòmbia, Kantorei de Wandlitz d'Alemanya, Coro Stanful Ierah Losif cel Milostiv de Romania.
El darrer concert, Concert de Nadal, es va celebrar a la Residència de Gent Gran de la Torrassa el 2023 amb cors de Romania i els cors infantils i juvenils de Els matiners de l'Hospitalet, amb la col.laboració de la Cofradía Santo Cristo despojado de sus vestidures i de la Santísima Vírgen de la Amargura.
Tanmateix l'entitat du a terme diverses xerrades a la Biblioteca Josep Janés sobre diverses temàtiques d'actualitat dels barris, i també de tipus culturals i històriques.
Tanmateix, juntament amb l'Associació Sardanista de Collblanc La Torrassa han organitzat dues trobades de cultura popular catalana amb la ballada d’esbarts, castells, gegants, bestiari i batukada com a final de la trobada.

## Referències

* ↑ «AAVV De Veïns Collblanc - La Torrassa». [Consulta: 5 març 2024].
* ↑ «Concert de Coral Tradicional de Romania». [Consulta: 5 març 2024].
* ↑ L'Hospitalet, Ajuntament de. «Detall agenda | Ajuntament de L’Hospitalet». [Consulta: 5 març 2024].
# Associació d'Arquitectes de Catalunya

L'Associació d'Arquitectes de Catalunya va ser fundada l'any 1874. El seu primer president va ser Josep Oriol Mestres. Durant els anys 1899-1929 va publicar un Anuari. L'any 1912 en va ser president Josep Puig i Cadafalch. Antoni Gaudí també en va formar part. Organitzava concursos, excursions a obres d'interès tècnic o artístic, informes públics de les activitats i projectes de l'administració i serveis d'assessoria jurídica.
Una vegada establerta la col·legiació obligatòria, tal com la mateixa associació d'arquitectes venia reclamant des d'inicis del segle xx, les associacions d'arquitectes van desaparèixer i quasi totes les seves funcions van passar a ser exercides pel seu Col·legi.

## Referències

* ↑ «Associació d'Arquitectes de Catalunya». Gran Enciclopèdia Catalana. Barcelona: Grup Enciclopèdia Catalana.
* ↑ arquitectes.cat

## Vegeu també

* Col·legi d'Arquitectes de Catalunya
# Associació d'Empresaris d'Ascendència Catalana a l'Uruguai

L'Associació d'Empresaris d'Ascendència Catalana a l'Uruguai (ASEACU) és un organisme sense ànim de lucre reconegut per la Generalitat de Catalunya i el Ministeri d'Educació i Cultura de l'Uruguai. Va ser fundat el 18 de març de 1998 i té estatus jurídic des del 2001.
L'objectiu principal de l'associació és promoure la cultura catalana en l'àmbit uruguaià i llatinoamericà. Un dels seus principis és que l'Uruguai ha estat reconegut en la seva història per ser un país estable políticament i econòmica. Aquests empresaris d'origen català, busquen promoure la inversió en el sector de serveis del país sud-americà.
Moltes empreses es troben associades a aquesta associació, inclòs el seu actual president, Alberto Vidal, el seu vicepresident, Santiago Cuyàs, i el seu tresorer, Ernesto Ordeix.
Així mateix, l'organisme promou reunions polítiques i socials entre empresaris catalans, espanyols i uruguaians. L'última, celebrada el 29 d'octubre de 2007, amb el nom de Conferència-sopar a Montevideo, va comptar amb la presència de l'expresident de la Generalitat, Pasqual Maragall, i de la seva esposa, Diana Garrigosa. L'exmandatari va donar un emotiu discurs sobre les arrels comunes d'ambdues nacions i va proposar un projecte de futur conjunt catalanouruguaià. Va posar l'accent en la història i en la diversitat actual, a més de recordar que la seva bestia, i la seva filla, Ángeles Noble Milans, van viure a l'Uruguai i van ser propietàries d'algunes finques. Maragall va recordar, a més, que l'Uruguai va ser el primer país de Llatinoamèrica que va visitar quan va ser elegit alcalde, després del retorn a la democràcia. Finalment, l'expresident va elogiar l'activitat política del govern socialista de l'Uruguai, així com de Tabaré Vázquez, Mariano Arana, Reinaldo Gargano i María Julia Muñoz.
L'ASEACU està associada al Casal Català de Montevideo, i tots els anys celebren l'aniversari de la mort de Lluís Companys i Jover, a la plaça que porta el seu nom, a la capital uruguaiana.

## Referències

* ↑ Generalitat de Catalunya: Comunitats Catalanes de l'Exterior (Centres reconeguts oficialment. Octubre 2004)
* ↑ Cambra de Comerç Uruguaiano-Catalana
* ↑ «Conferència-sopar a Montevideo (Associació d'Empresaris d'Ascendència Catalana a l'Uruguai - ASEACU)». Arxivat de l'original el 2010-06-23. [Consulta: 3 maig 2008].
* ↑ "El catalán Pascual Maragall habla sobre progresismo en Montevideo"

## Vegeu també

* Categoria:Uruguaians d'ascendència catalana

## Enllaços externs

* Pàgina web de l'ASEACU Arxivat 2008-05-25 a Wayback Machine.
* Discurs de Pasqual Maragall a Montevideo Arxivat 2010-06-23 a Wayback Machine.
# Associació d'Escoles Secundàries de l'Estat d'Illinois

L'Associació d'Escoles Secundàries de l'Estat d'Illinois (en anglès: Illinois High School Association) (IHSA) és una associació estatal que regula els esports de competició i les activitats esportives escolars. És membre de la Federació Nacional d'Associacions Estatals d'Escoles Secundàries (en anglès: National Federation of State High School Associations) (NFHS).
La IHSA regula: 14 esports masculins, 15 esports femenins, i 8 activitats co-educacionals no esportives. Més de 760 escoles secundàries públiques i privades de l'Estat d'Illinois, són membres de la IHSA. Les seves oficines són a Bloomington, Illinois.
Durant els seus 100 anys d'existència, la IHSA ha estat el centre de moltes controvèrsies, tals com: la inclusió dels esports femenins, la inclusió dels centres privats, i les proves anti-dopatge. Aquests fets han tingut repercussió en altres estats del país. Altres controvèrsies tals com la rivalitat entre les diferents escoles que formen part de l'associació, o sobre les normes de competició que estan en vigor a l'estat, tenen un àmbit més local.

## Referències

* ↑ «Illinois High School Association» (en anglès).
* ↑ «List of NFHS members» (en anglès). Arxivat de l'original el 2008-01-19. [Consulta: 23 novembre 2018].